open-index/open-wikipedia-markdown huggingface dataset:
Gomnesveien

**Gomnesveien** (23-495, 2-792) er en vei på Røyse i Hole kommune i Buskerud. Den er en del av Fylkesvei 2854.

Veien starter i grenda Leinetajet, der Bønsnesveien møter Hundstadveien, og går nordover. Den går langs vestsiden av Røyse, forbi blant annet Tyrifjord videregående skole og Onsakervika camping. Den dreier nordøstover, og går på østsiden av Helgelandsmoen Næringspark, og endrer navn til Norderhovsveien ved kommunegrensen mot Ringerike kommune.

Veien ligger cirka 141 meter over havet i sørenden.

Sideveier til Gomnesveien er Hodteveien, Rudshaugen, Tyrifjordveien, Sersjantløkka, Løkkebakken, Langløkka, Fjellsveien, Dronning Ingeborgs vei, Moloveien, Hagastuveien, Nordre Gomnesvei, Dæliveien, Åsbakken, Frøysugata, Stadumveien, Domholtveien, Kirkebakken, Sandbyveien, Svingerudveien, Skauveien, Portveien, Solengveien og Rønningsveien.

## Bildegalleri

Gomnesveien 582 og 584, Hole kommune.jpg|Gomnesveien 582 og 584
Gomnesveien 742, Røyse i Hole kommune.jpg|Gomnesveien 742
Gomnesveien 570, Hole kommune.jpg|Gomnesveien 570


## Se også
* Nordre Gomnes vei

## Referanser


## Eksterne lenker
*
Hundstadveien

**Hundstadveien** (67-343, 2-392, spredte husnummer) er en vei på Røyse i Hole kommune. Den er en del av Fylkesvei 2854.

Veien starter i krysset Røyseveien / Prestegårdsveien, og går sørover. Ved Søndre Leine gård dreier den nordvestover, og ved Leinetajet går den over i Gomnesveien. Den er cirka 4 km lang. 

Sideveier til Hundstadveien er, fra nord til sør:
* Bygata
* Skarpsnogata
* Fjellsveien
* Søholsgata
* Dakotaveien
* Mosengbakken
* Bønsnesveien

## Bildegalleri

Fjelstad, Hundstadveien 67, Hole kommune (2).jpg|Hundstadveien 67
Hundstadveien 108, Hole kommune (3).jpg|Hundstadveien 108
Hundstadveien 136, Hole kommune.jpg|Hundstadveien 136
Hundstadveien 343, Hole kommune.jpg|Hundstadveien 343


## Referanser


## Eksterne lenker
*
Røyseveien

**Røyseveien** (1-533, 28-530) er en vei på Røyse i Hole kommune. Den er en del av Fylkesvei 2854.

Røyseveien starter i Vik i Hole, ved Steinsfjorden, der Shell Steinsfjorden har adresse Røyseveien 1. Den går vestover forbi Vik Torg, og krysser Viksveien før den fortsetter vestover over Løkenmoen, Kjellerberget og Svensrud, der man kan ta av opp Trongmoen til Svendsrudmoen stadion. Veien ender opp i Frøyhov gård, som har adresse Røyseveien 531. Veien har spredt bebyggelse, med noe fortetting i Vik og på Svensrud, og ligger cirka 125 meter over havet ved Frøyhov gård.

Sideveier til Røyseveien er Viksveien, Gamleveien, Brattbakken, Løkenmoveien, Løkenenga, Biliveien, Blomshøgda, Viksenga, Ole Rytteragersvei, Jomfrulandsveien, Selteveien, Trongmoen, Bygata, Meieriveien, Prestegårdsveien og Hundstadveien.

## Bildegalleri

Shell Vik, Røyseveien 1, Røyse, Hole.jpg|Shell Vik, Røyseveien 1
Røyseveien 57 (hvitt hus) og Viksveien 2, Hole.jpg|Røyseveien 57 (hvitt hus)
Røyseveien 390, Hole kommune.jpg|Røyseveien 390


## Referanser


## Eksterne lenker
*
Ricardo Rodríguez (fotballspiller)

**Ricardo Iván Rodríguez Araya** (født 1992) er en sveitsisk-spansk-chilensk fotballspiller som spiller for den spanske klubben Real Betis.

Han har også spilt for den sveitsiske klubben FC Zürich.

Hans far er spansk og hans mor er chilensk. Roberto Rodríguez og Francisco Rodríguez er hans brødre..

## Landslaget
Han var med på å vinne U-17 VM med det sveitsiske U17 landslaget i 2009. Han debuterte for  den 7. oktober 2011 i en EM kvalifiseringskamp mot , en kamp som endte med et 0–2 tap. 

Han ble tatt ut i ' EM-tropp til EM i Frankrike 2016.

Han ble tatt ut i ' tropp til VM i fotball 2018 i Russland.

Han ble tatt ut i ' EM-tropp til EM i fotball 2021.

Han ble tatt ut i ' tropp til VM i fotball 2022 i Qatar.

Han ble tatt ut i ' EM-tropp til EM i fotball 2024.

## Meritter
;Sveits U-17
* U-17 VM: 2009

## Referanser


## Eksterne lenker
* 
* Profil på FC Zürich
Matavaa o te Fenua Enata

**Matavaa o te Fenua Enata** eller **Festival des arts des îles Marquises** er en kulturfestival som arrangeres på Marquesasøyene i Fransk Polynesia.

Festivalen ble første gang arrangert i 1987 etter initiativ fra foreningen  Motu Haka o te Fenua Enata. Den holdes hvert fjerde år og roterer mellom det tre mest folkerike øyene, Ua Pou, Nuku Hiva og Hiva Oa. I tillegg er det siden 2006 arrangert minifestivaler på de mindre øyene, også disse hvert fjerde år.

Programmet består av sang og dans, demonstrasjon av tradisjonelt kunsthåndverk, tatovering og kanobygging, tradisjonell matlaging og sport. Deltakerne kommer fra Marquesasøyene, øvrige øygrupper i Fransk Polynesia og fra andre land om områder i Stillehavet.

## Referanser
Arthur Purves Phayre

**Arthur Purves Phayre** (født 7. mai 1812 i Shrewsbury, død 14. desember 1885 i Bray ved Dublin) var britisk koloniadministrator og offiser.

## Liv og virke
Han ble med i hæren i India i 1828. I 1846 ble han assistent til den britiske kommissæren i Tenasserim og senere selv kommissær i Arakan i 1849 og i Pegu i  1852. Phayre. I 1855 ble han major og 1857 sendt i diplomatisk oppdrag til det burmesiske hoff.

Han ble i 1862 britisk guvernør (*chief commissioner*) over hele provinsen Britisk Burma (Arakan, Irrawaddy, Pegu og Tenasserim) og forble i denne posten til 1867. 

Phayre var årene 1874–1878 guvernør for Mauritius og ble i 1877 generalløytnant. 

Phayre skrev *History of Burma* (1883). En statue over ham ble i 1885 reist i Rangoon. 

En rekke dyr er blitt oppkalt etter ham:

* Phayre's Leaf Monkey, *Trachypithecus phayrei*
* Indochinese Flying Squirrel, *Hylopetes phayrei*
* Phayre's Squirrel, *Callosciurus phayrei*
* Eared Pitta, *Pitta phayrei*
* Brown Asian Forest Tortoise, *Manouria emys phayrei* subspecie av *[[Manouria emys]]*

## Referanser
«Aranui 3»

**«Aranui 3»** er et kombinert frakte- og passasjerskip. Det går med last og passasjerer mellom Papeete på Tahiti og Marquesasøyene.

«Aranui 3» eies av rederiet Compagnie Polynesienne de Transport Maritime (CPTM). Det er registrert i Fransk Polynesias skipsregister og fører fransk flagg. Skipet ble bygget i Romania i 2002 og satt i trafikk året etter.

Skipet har plass til 200 passasjerer. «Aranui 3» har lugarer beregnet på turister og reiser med skipet markedsføres internasjonalt.

Rundturen fra Tahiti til Marquesasøyene og tilbake tar 14 dager. På vegen går skipet innom Tuamotuøyene, der Fakarava besøkes på tur ut fra Papeete og Rangiroa på hjemtur. På Marquesasøyene  er skipet innom Ua Pou, Nuku Hiva, Hiva Oa, Fatu Hiva, Tahuata og Ua Huka.

«Aranui 3» er det tredje fartøyet som bærer navnet «Aranui».

## Referanser


## Eksterne lenker
* 
*
Bønsnesveien

**Bønsnesveien** (71-521, 2-522, spredte husnummer) er en vei på Røyse i Hole kommune. Den er en del av Fylkesvei 2856

Veien er en sidevei til Røyseveien, sørdover fra denne. Den starter ved Trongmoen, og går sørvestover ned til sydenden av Røysehalvøya, der den dreier nordvestover og ender opp der Hundstadveien går over i Gomnesveien. Veien ligger cirka 83 meter over havet ved avkjøringen fra Røyseveien. 

Hvalheim Bo og Servicesenter har adresse Bønsnesveien 520, Solstad Bo- og Omsorgssenter har adresse Bønsnesveien 520 og Elstøen Gartneri har adresse Bønsnesveien 440.

## Bildegalleri

Bønsnesveien, Hole kommune.jpg|Bønsnesveien
Bønsnesveien 522, Hole kommune.jpg|Bønsnesveien 522


## Referanser


## Eksterne lenker
*
Ricardo van Rhijn

**Ricardo van Rhijn** (født 13. juni 1991) er en nederlandsk fotballspiller med curaçanske aner som fra 30. juni 2022 er klubbløs. Han spilte tidligere for det nederlandske landslaget. 

## Landslaget
Han debuterte for det nederlandske landslaget i en treningskamp mot Belgia den 15. august 2012.

## Meritter
;Ajax
* Eredivisie (3): 2011–12, 2012–13, 2013–14

;Club Brugge
*Belgisk Supercup (1): 2016

;Individuelt
* AFC Ajax Talent of the Year (1): 2011–12

## Referanser


## Eksterne lenker
* 
* Holland U17 stats på OnsOranje
* Holland U19 stats på OnsOranje
* Holland U21 stats på OnsOranje
Hakluyt Society

**Hakluyt Society** er et selskap stiftet i London i 1846 med det formål å utgi eldre reiseskildringer. Selskapet er oppkalt etter den britiske geografen Richard Hakluyt (1552–1616).

Selskapets hovedaktivitet er en publikasjon av vitenskapelig kommenterte utgaver av de viktigste kilder for reiser foretatt til de forskjelligste fjerne verdensdeler. Dette omfatter både områdenes geografi, etnologi og naturhistorie. Alle utgivelser skjer på engelsk.

Hakluyt Societys utgivelser favner reisende som for eksempel Ibn Battuta, Fabian Gottlieb von Bellingshausen, Pedro de Cieza de León, John Cabot, Kristoffer Columbus, Cosmas Indicopleustes, James Cook, Vasco da Gama, Humphrey Gilbert, La Pérouse, Ludwig Leichhardt, Afonso de Albuquerque, Louis Antoine de Bougainville, Semjon Ivanovitsj Dezjnjov, Jean Barbot, Villem av Rubruk, Plano Carpini, Rashid ad-Din, Pegolotti, Marignolli, Benedikt Goës, William Hedges, Alvaro de Mendaña, Leo Africanus, Ma Huan, Olaus Magnus, Francisco Álvares, François Pyrard, Hernando Cortez, Garcilaso de la Vega, Juan González de Mendoza, Sigmund von Herberstein, Walter Raleigh, Francis Drake, William Baffin, Abbé Carré, A. J. Mounteney-Jephson, Johann Reinhold Forster, Jens Munk og George Vancouver.

Det finnes også en datterorganisasjon, stiftet i 1996 ved John Carter Brown Library ved Brown University: *American Friends of the Hakluyt Society*.

## Litteratur
*R. C. Bridges & P. E. H. Hair (red).: *Compassing the Vaste Globe of the Earth, Studies in the History of the Hakluyt Society*, London, 1996
*Roy Bridges, 'William Desborough Cooley (1795–1883)': *Geographers Biobibliographical Studies*, 27, 2008, s.&nbsp;43–62
*G. R. Crone: «"Jewells of Antiquitie", the Work of the Hakluyt Society», i *The Geographical Journal*, 128, 1962
*William Foster: «The Hakluyt Society, a Retrospect 1846–1946», i Edward Lynam (red.): *Richard Hakluyt & his Successors, A Volume issued to commemorate the Centenary of the Hakluyt Society*, London, 1946
*Dorothy Middleton: «The Early History of the Hakluyt Society 1847–1923», i *The Geographical Journal*, 152, 1986, s.&nbsp;217–224
*Dorothy Middleton: «The Hakluyt Society 1846–1923», i *Annual Report for 1984*, Hakluyt Society, s.&nbsp;12–23

## Eksterne lenker
*  (se for eksempel "Complete bibliography")
Tattoonesia

**Tattoonesia** er et arrangement for tatovering som arrangeres i Fransk Polynesia. Festivalen kom i gang i 2005 for å blåse nytt liv i denne tradisjonelle formen for polynesisk kroppsdekorering.

Franskpolynesiske tatoverere som Manu Farrarons har deltatt i festivalen. Det har også vært deltagere fra andre land.

## Referanser
Gliese 667

**Gliese 667**, også kalt **142 G. Scorpii**, er en trippelstjerne i stjernetegnet Skorpionen som befinner seg 22.1 lysår unna vårt solsystem. Den største stjernen, Gliese 667 A, er en orange dverg med omkring 73%  av solens masse og 76% av solens radius. Gliese 667 B er en noe eldre orange dverg med omkring 69% av solens masse. Gliese 667 C er den minste av de tre stjernene. Den er en rød dverg med bare 31% av solens masse og 42% av dens radius. For det nakne øye ser stjernesystemet samlet ut som en enkeltstjerne med absolutt størrelsesklasse 5.89. Systemet har en relativt høy egenbevegelse på mer enn et buesekund i året.

Gliese 667 C er omgitt av minst fem eksoplaneter, mens ytterligere to planeter ennå ikke er bekreftet.

## Referanser
Bodil Finsveen

**Bodil Finsveen** (født 23. september 1934 i Fåberg, død 14. oktober 2008) var en norsk politiker for Senterpartiet. Hun representerte Oppland på Stortinget i perioden fra 1973 til 1977. Hun var da innvalgt på ei fellesliste med Venstre. I perioden etter var hun vararepresentant. I hovedperioden var hun medlem av administrasjonskomiteen.

Finsveen hadde utdanning fra Statens lærerskole i husstell og arbeidde i flere perioder som husstellærer. Fra 1959 til 1962 var hun konsulent i Landsforeningen for kosthold og helse, og fra 1978 var hun tilsatt i familie- og likestillingsavdelingen i Forbruker- og administrasjonsdepartementet.

Finsveen var medlem av Gran kommunestyre fra 1968 til 1975 og varamedlem av Oppland fylkesting fra 1972 til 1975. Hun meldte seg ut av Senterpartiet i 1983.

## Kilder
* Terje Nordby (red.): *Storting og regjering 1945–1985. Biografier*, Kunnskapsforlaget 1985.

## Eksterne lenker
*
Marta Marie Nielsen

**Marta Marie Nielsen** (født 26. mars 1881 i Kristiania, død 15. juni 1948) var en norsk politiker for Arbeiderpartiet. Hun var stortingsrepresentant fra Akershus i perioden 1937–1945. Hun var da medlem i helsekomiteen.

Nielsen tok høyere lærerprøve ved Holmestrand offentlige lærerskole i 1906 og studerte videre ved Statens Lærerhøjskole i København i 1907–1908. Hun arbeidde ved skoler i Bærum og Ringsaker og fra 1914 ved Snarøya skole i Bærum. Herfra fikk hun avskjed 26. mars 1941.

Nielsen var medlem av Bærum herredsstyre 1922–1925 og 1931–1937.

## Referanser


## Kilder
* Biografiske opplysninger  hos Norsk samfunnsvitenskapelig datatjeneste; besøkt 30. juni 2013.

## Eksterne lenker
*
William John Gill

**William John Gill** (født 10. september 1843 i Bengaluru i India, død 11. august 1881 ved Kalaat en Naht i Egypt) var en britisk offiser og oppdagelsesreisende. 

Han tjenestegjorde årene 1864–1873 i den britisk-indiske hær som ingeniøroffiser i India, besøkte i 1873 (med Baker Pasha) det nordlige Persia og det russiske grenseområdet, og reiste 1877–1878 gjennom det sørlige Kina i retning fra Shanghai til Bhamo i øvre Burma. 

Ved utbruddet av den anglo-egyptiske krig fikk han i oppdrag å beskytte Suezkanalen mot beduinene. Under denne tjenesten ble han overfalt og drept.

## Reiseskildring
* *The river of Golden Sand : the narrative of a journey through China and Eastern Tibet to Burmah*. 2 bind. 1880.

## Referanser
Fernando Luiz Roza

**Fernando Luiz Roza**, (født 4. mai 1985) bedre kjent som **Fernandinho**, er en brasiliansk fotballspiller som spiller for .

Han har tidligere spilt for den brasilianske klubben  og den ukrainske klubben Sjakhtar Donetsk. Den 6. juni 2013 signerte han en fireårskontrakt med . Han har blitt kåret til den beste brasilianske fotballspilleren som noensinne har spilt for Sjakhtar av fansen.

## Landslaget
Fernandinho debuterte for det brasilianske landslaget den 11. august 2011 i en treningskamp mot , en kamp Tyskland vant 3-2. Han scoret sitt første mål for landslaget i en treningskamp mot Sør-Afrika den 5. mars 2014, en kamp Brasil vant 5-0. Han ble tatt ut til å representere Brasil i fotball-VM 2014. Fernandinho scoret sitt første VM-mål i gruppespillskampen mot .

Han ble tatt ut i s tropp til VM i fotball 2018 i Russland.

## Meritter
;Shakhtar Donetsk
* Premyer-Liha (6): 2005–06, 2007–08, 2009–10, 2010–11, 2011–12, 2012–13
* Den ukrainske fotballcupen (4): 2007–08, 2010–11, 2011–12, 2012–13
* Den ukrainske supercupen (3): 2008, 2010, 2012
* UEFA-cupen (1): 2008–09

;Manchester City
* Premier League (5): 2013/14, 2017/18, 2018/19, 2020/21, 2021/22
* FA-cupen (1): 2018/19
* EFL-cupen) (6): 2013–14, 2015–16, 2017–18, 2018–19, 2019–2020, 2020-21
FA Community Shield (1): 2018

;Brasil
* U-20 VM (1): 2003
* Copa América (1): 2019

**Individuelt**
* Årets spiller hos Shakhtar Donetsk (1): 2007–08
* Golden Football of Ukraine Top Player of the Ukrainian Premier League (1): 2007–08

## Referanser


## Eksterne lenker
* 
* 
* Fernandinhos offisielle nettsider
* Fernandinhos profil på FC Shakhtar Donetsk nettside.
Helga Ramstad

**Helga Anna Augusta Ramstad** (født 8. januar 1875 i Gullan i Hillestad, død 20. mars 1956) var en norsk politiker for Arbeiderpartiet. Hun var stortingsrepresentant fra Akershus i perioden 1934–36. Hun var da medlem i sosialkomiteen.

Ramstad var fra 1921 til 1941 ansatt som vaktmester ved Østre Akers middelskole.

Hun var formann i Akershus arbeiderpartis kvinneutvalg og medlem av kvinnesekretariatet i partiet. Hun satt i Arbeiderpartiets sentralstyre fra 1933 til 1936.

Ramstad var medlem av Aker formannskap fra 1916 til 1919 og herredsstyret fra 1928 til 1931. 

## Referanser


## Kilder
* Biografiske opplysninger  hos Norsk samfunnsvitenskapelig datatjeneste; besøkt 30. juni 2013.

## Eksterne lenker
*
Borghild Bondevik Haga

**Borghild Bondevik Haga** (født 8. desember 1906 i Austre Moland, død 12. april 1990) var en norsk politiker for Venstre. Hun representerte Vestfold på Stortinget i perioden 1965–69. Hun var da medlem av landbrukskomiteen. Hun var den siste personen som representerte Venstre fra Vestfold på Stortinget frem til Carl-Erik Grimstad ble valgt i 2017. 

Haga var medlem av Brunlanes kommunestyre fra 1959 til 1965 og av Vestfold fylkesskolestyre fra 1968 til 1975, fra 1972 som formann.

Hun var formann i Norges Husflidslag fra 1968 til 1974 og deretter fram til 1980 formann i styret for lagets kurssenter i Gjerstad.

Haga var ansatt som sekretær i KFUK i Kristiansand fra 1933 til 1935. Deretter var hun gardbruker.

Hun var i slekt med KrF-politikerne Kjell Bondevik og Kjell Magne Bondevik.

## Referanser


## Kilder
* Terje Nordby (red.): *Storting og regjering 1945–1985. Biografier*, Kunnskapsforlaget 1985.

## Eksterne lenker
*
Richard Hakluyt

**Richard Hakluyt** (født i 1552 eller 1553, død 23. november 1616 i London) var en engelsk geograf, prest og forfatter.

## Liv og virke
Richard Hakluyt studerte i Oxford og innførte som professor i kosmografi bruken av globuser i englelsk skoleundervisning. 

Hakluyt var i 1583 som kapellan med den engelske sendemann sir Edward Stafford til Paris. Han ble i 1590 utnevnt til sogneprest i Wetheringsett-cum-Brockford i Suffolk og ble i 1603 valgt til erkedegn i Westminster Abbey.

Han viet sitt liv til studiet av de geografiske oppdagelsers historie og framla resultatet av sin forskning i flere arbeider, blant annet i *Divers Voyages Touching the Discoverie of America* (1582) og hans hovedarbeide *The Principal Navigations, Voyages, Traffiques and Discoveries of the English Nation* (1598–1600; nytt opplag 1809–12).

## Oppkallelse
I 1846 ble Hakluyt Society stiftet i London. Dette selskapet utgir eldre reiseskildringer.

## Litteratur
*
*
*
*
*
*
*
*
*
* 2 vols.
*
*
*

### Nyhetsstoff

*
*
*

## Referanser
Eliaquim Mangala

**Eliaquim Mangala** (født 1991) er en fransk fotballspiller som spiller for den portugisiske klubben .

Han har også spilt for den belgiske klubben Standard Liège og den portugisiske klubben FC Porto. Han har bodd i Belgia siden han var fem år gammel og han har et belgisk pass.

Den 11. august 2014 meldte han overgang fra Porto til Manchester City FC, hvor han skrev under på en femårskontrakt.

## Landslaget
Han ble tatt ut i s EM-tropp til EM i Frankrike 2016.

## Meritter
**Standard Liège**
* Belgian pro League (1): 2008-09
* Belgiske cupen (1): 2010-11
* Belgiske supercupen (2): 2008, 2009

**FC Porto**
* Primeira Liga (2): 2011-12, 2012-13
* Portugisiske super cupen (1): 2012, 2013

## Referanser


## Eksterne lenker
* 
* Eliaquim Mangala player info at the official Standard website  
* Eliaquim Mangala player info at FootGoal.net
Høgstolen (Valldal)

**Høgstolen** er et fjell på nordsiden av Valldalen i Fjord i Møre og Romsdal. Toppen har en høyde på  meter over havet, og omkranset av isbreer. 

## Se også
* Høgstolen i Reinheimen
* Liste over fjell i Skandinavia

## Fotnoter



## Referanser
Ecole de Commerce de Tahiti

**École de Commerce de Tahiti** er en høyere utdanningsinstitusjon i Papeete i Fransk Polynesia. Den ble etablert i 2010 og tilbyr treårige studier i bedriftsøkonomi og -ledelse.

Skolen ble til etter initiativ fra Chambre de commerce d'industrie, des services et des métiers de la Polynésie française (CCISM), da det manglet et utdanningstilbud på dette feltet og unge franskpolynesiere søkte seg utenlands for å studere.

## Referanser


## Eksterne lenker
*
Ole Christian Andersen Nøstvig

**Ole Christian Andersen Nøstvig** (født 10. juni 1782 i Velfjorden, død 3. juni 1852 i Brønnøy) var en norsk gårdbruker, ordfører og stortingsrepresentant.

Han var sønn av gårdbruker Anders Knudsen Nøstvig og Inger Olsdatter. Han overtok farsgården i 1804 og var gårdbruker der gjennom hele livet. Han var ordfører i Brønnøy i flere år fra 1838.

Nøstvig var valgt som  representant fra Nordlandenes amt til Stortinget i fem perioder. Han var 3. representant perioden 1830&ndash;1832, 2. representant perioden 1833&ndash;1835, 4. representant perioden 1836&ndash;1838 og 1. representant periodene 1842&ndash;1844 og 1845&ndash;1847. Han var også vararepresentant i flere perioder og møtte én gang som vararepresentant, for Arnoldus Schytte i 1828. Han var medlem av Lagtinget og kirkekomiteen alle periodene han var på stortinget.

Ole Christian Andersen Nøstvig var gift med Kristine Ingebretsdatter.

## Referanser




## Eksterne lenker
*
Helga Karlsen

**Helga Aleksandra Karlsen** (født 20. november 1882 i Kristiania, død 15. oktober 1936) var en norsk politiker for Arbeiderpartiet. Hun var partiets første kvinnelige stortingsrepresentant. Hun blei valgt inn for periodene 1927–30 og 1933–36. Hun er omtalt som Arbeiderpartiets fremste kvinnelige politiker i mellomkrigstida.

Helga Karlsen var datter av jernbanebetjent Karl Arnesen (1860–1923) og Hilda Alette Torgersdatter (født 1855). Mora døde trolig tidlig, og Helga blei satt i fosterhjem. (I enkelte tidlige opplysninger har hun etternavnet Pettersen.) Hun starta i arbeid fjorten år gammel, først som hushjelp, seinere som servitør og industriarbeider. 
 
Karlsen blei med i Kristiania Arbeidersamfunds dramatiske klubb i 1899. Dette var hennes introduksjon til arbeiderbevegelsen, som hun etter hvert brukte det meste av sitt liv på. I 1910 var hun med på å stifte Arbeiderpartiets Kvinnesangforening, og i 1915 var hun en sentral figur da det første sosialistiske barnelaget i Kristiania blei starta. Hun var også aktiv i Arbeiderpartiets kvinnearbeid.

Karlsen skolerte seg i sosialistisk politikk gjennom deltakelse på Den socialdemokratiske aftenskole og seinere på Arbeiderpartiets dagskole. Hun blei vararepresentant i bystyret fra 1919 og var fast representant fra 1923 til 1928, de to siste åra også i formannskapet.

Etter to perioder som vararepresentant blei Karlsen i 1927 valgt inn på Stortinget. Hun var første kvinne på fast plass for Arbeiderpartiet. Stortingsvalget i 1930 var dårlig for partiet, så Karlsen blei igjen vara, men kom tilbake på fast plass i 1933. I mellomtida var hun i 1932 som første kvinne valgt til formann i Oslo Arbeidersamfunn. 

I 1928 ble Karlsen bøtelagt (500 kroner) for å gitt penger til bygningsarbeidere i ulovlig streik. I 1935 deltok hun på den internasjonale arbeidskonferansen i Genève, der hun holdt en godt mottatt tale for førti timers arbeidsuke.

Under valgkampen i 1936 ble Karlsen sjuk, og hun døde bare fire dager før valget. Hun blei bisatt fra Folkets hus, der Martin Tranmæl holdt minnetalen.

## Referanser


## Kilder
* Lill-Ann Jensen: Artikkel i *Norsk biografisk leksikon*; besøkt 30. juni 2013.

## Eksterne lenker
* 
*
Morten Flate Paulsen

**Morten Flate Paulsen** (født 1957) er en norsk sivilingeniør og pedagog. Hans virke er innenfor nettbasert utdanning, blant annet innenfor NKI.

Paulsen underviste fire nettstudenter i faget grunnleggende databehandling høsten 1987. I 2012 fikk han Norges Vels medalje for 30 års arbeide med utvikling av nettstudier ved NKI Nettstudier der han var utviklingsleder og professor i nettbasert utdanning.

Høsten 2012 startet han Campus NooA - et internasjonalt senter for nettstudier. Han har jobbet som professor II i nettpedagogikk ved Høgskolen i Gjøvik, Høgskolen i Sør-Trøndelag og NTNU.

I 2018 ble han engasjert som fungerende generalsekretær i ICDE - International Council of Open and Distance Education.

Paulsen var president i European Distance and E-Learning Network (EDEN) fra 2010 til 2013 og medlem av forskningskomiteen til European Association for Distance Learning frem til november 2010. Han har sittet i styret for studiesenteret.no og var ansattrepresentant i NKIs styre i to perioder.

I 2009-2010 var han gjesteprofessor ved Universidade Aberta i Lisboa. Han var også tilknyttet Centre for Distance Education ved Athabasca University i Canada som Adjunct Professor fra 1999 til 2005.

Paulsen var redaktør for Nettskoleavisen i tolv år.

Paulsen er sivilingeniør fra NTH og har en doktorgrad i voksenpedagogikk fra Pennsylvania State University der han også arbeidet for the American Center for the Study of Distance Education og opprettet et av de første fagtidsskriftene på internett: DEOS - Distance Education Online Symposium der det første nummeret kom ut i 1991.

## Priser og utmerkelser
* The International Adult and Continuing Education Hall of Fame (2024)
* TISIP E-learning Award (2007)  
* Boldic Award (2006)

## Publikasjoner (utvalg)
* *Nettbasert utdanning – erfaringer og visjoner* (2001)  
* *The Dawn of Online Education: The First Decade of My Online Education World, 1980–1990* (2024)  
* *Early Adaptors of Online Learning: The Second Decade of My Online Education World, 1990–2000* (2024)  
* *Online Education Growth: The Third Decade of My Online Education World 2000–2010* (2025)

## Referanser


## Kilder
* M. F. Paulsen. 1989. En virtuell skole. Del II. Erfaringer fra EKKO prosjektet
* M. F. Paulsen. 2024. The Dawn of Online Education 1980-1990

## Eksterne lenker
* My Online Education World 1980-1990
Institut supérieur de l’enseignement privé de Polynésie

**Institut Supérieur d'Enseignement Privé de Polynésie** (ISEPP) er en privat høyere utdanningsinstitusjon i Papeete i Fransk Polynesia. Den ble grunnlagt i 1999 og er tilknyttet det franske private universitetet Université Catholique de l'Ouest.

ISEPP tilbyr studier i teologi, språk og kultur, medie- og kommunikasjonsfag, psykologi, pedagogikk, sosiologi og sosialantropologi.

## Referanser
Bolt Thrower

**Bolt Thrower** var et britisk death metal-band stiftet i Coventry i England i 1986. I løpet av deres 30 år lange karriere slapp de totalt 8 studioalbumer under selskapene Vinyl Solution, Earache Records og Metal Blade Records. 

Til tross for at de startet som et grindcore band, ble de etter hvert et ikonisk band innenfor death metal med tema som omhandler krig, elendighet og brødredom i tillegg til å ha en mektig og pompøs lyd i sangskriverstilen deres som skal minne om kamp, noe som først kom til lys i albumet *[[War Master]]* (1991). Ifølge bandet selv, var musikken inspirert av kamp-baserte spill, blant annet Warhammer 40,000. De tok med seg dataspill mens de turnerte USA på tidlig 90-tallet.

De fikk lite støtte fra Vinyl Solution i deres tidlige dager, men under deres tid på Earache Records ble de blant dem som solgte mest under det plateselskapet, som andre store band som Carcass og Napalm Death også var signert til på den gangen. De slapp i tillegg tre EP-er, et live-album, to kompilasjon-albumer og to demoer.

Til tross for at de flere ganger skiftet vokalist og frontmann, klarte de å holde seg relevante i jevn grad gjennom karrieren.

De annonserte oppløsning 14. september 2016, et år etter at deres trommeslager Martin Keans døde.

## Medlemmer
* Barry Thomson, gitar (1986-2016)
* Gavin Ward, gitar (1987-2016), bass (1986-1987)
* Jo Bench, bass (1987-2016)
* Martin Kearns, trommer (1994-1997, 1999-2015)
* Karl Willetts, sanger (1987-1994, 1997-1998, 2004-2016)

## Album
**[[In Battle There Is No Law]]* (1988)
**[[Realm of Chaos|Realm of Chaos - Slaves To Darkness]]* (1989)
**[[War Master]]* (1991)
**[[Cenotaph]]* EP (1991)
**[[The IVth Crusade]]* (1992)
**[[Spearhead]] EP* (1992)
**[[...For Victory]]* (1994)
**[[Mercenary]]* (1998)
**[[Honour-Valour-Pride]]*  (2001)
**[[Those Once Loyal]]* (2005)

## Eksterne lenker
*
Litteraturåret 1915

## Priser og utmerkelser
* Nobelprisen - Romain Rolland, Frankrike 

## Hendelser
* *Ukjent dato* - Pierre Reverdy debuterer med diktsamlingen *Poèmes en prose*, illustrert av den kubistiske maleren Juan Gris.

## Nye bøker
* *Bergets sång* av Ernst Didring
* *Bland artister och hyggligt folk i Paris* av Gunnar Cederschiöld
* *Camillas äktenskap* av Elin Wägner
* *[[Dansen på Frötjärn]]* ( Del II Komedier i Bergslagen) av Hjalmar Bergman
* *De svake* av Ronald Fangen 
* *Det svake køn* av Nini Roll Anker
* *Die drei Sprünge des Wang-lun* av Alfred Döblin
* *Dröm och liv* av Ola Hansson
* *[[Fortellinger om Kong Artur og ridderne av Det runde bord|Fortællinger om kong Artur og ridderne av det runde bord]]* av Sigrid Undset 
* *[[Forvandlingen]]* (*Die Verwandlung*) av Franz Kafka
* *I väntan på segern* av Gunnar Cederschiöld
* *Jeremias bok II* av Levi Rickson
* *[[Kolvaktarens visor]]* av Dan Andersson.
* *Kära fiende* av Jean Webster
* *Of Human Bondage* (svensk: *Människans slaveri*)  av William Somerset Maugham
* *[[Børn av tiden|Seglfoss by]]* av Knut Hamsun 
* *Skeppet* av Bo Bergman
* *[[Troll och människor]]* (Del 1–2, 1915–21) av Selma Lagerlöf
* *Vad kvinnan vill* av Gunnar Alléen
* *[[Valdemar Klein]]* av Emilie Flygare-Carlén

## Fødsler

* 27. mai – Herman Wouk, amerikansk forfatter
* 10. juni – Saul Bellow, amerikansk forfatter og nobelprisvinner i litteratur (død 2005)
* 24. juni - Fred Hoyle, britisk astronom og science fiction-forfatter (død 2001)
* 26. juni - Walter Farley, amerikansk forfatter fra USA (død 1989)
* 13. juli - Birgit Tengroth, svensk skuespiller og forfatter (død 1983)
* 8. august – Agnar Mykle, norsk forfatter (død 1994)
* 14. august – Ditte Cederstrand, dansk forfatter (død 1984)
* 22. august – Bent Noack, dansk teolog, rektor og forfatter (død 2004)
* 5. september – Astrid Hjertenæs Andersen, norsk forfatter (død 1985)
* 22. september – Andreas Eriksen, norsk forfatter (død 1976)
* 15. oktober – Antônio Houaiss, brasiliansk forfatter og kulturminister (død 1999)
* 19. oktober
** Mentz Schulerud, norsk skribent og teatersjef (død 2003)
** Hjalmar Havelund, dansk journalist og forfatter (død 2007)
* 20. oktober – Asbjørn Toms, norsk skuespiller, regissør og manusforfatter (død 1990)
* 11. november – Carl Fredrik Engelstad, norsk forfatter, journalist og litteraturhistoriker (død 1996)
* 13. desember
** Ross Macdonald, amerikansk forfatter (død 1983)
** Magne Skodvin, norsk historiker (død 2004)
* 30. desember - Sverker Åström, svensk diplomat, ambassadør og forfatter (død 2012)

## Dødsfall
* 22. februar – Thor Lange, dansk forfatter og oversetter (født 1851)
* 16. august – Sophus Bauditz, dansk forfatter og skoledirektør (født 1850)
* 1. september - August Stramm, tysk ekspresjonistisk dramatiker og lyriker (født 1874)
* 15. oktober - Paul Scheerbart, tysk forfatter (født 1863)

## Bildegalleri

Lars_Ahlin_1960.jpg|Lars Ahlin(1915–1997)
Arthur_Miller_1966.jpg|Arthur Miller(1915–2005)



## Referanser


## Eksterne lenker
*
John Svaboe Steen

**John Svaboe Steen** (født 12. juni 1798 i Trondenes, død 31. oktober 1872 i Christiania) var en norsk sorenskriver, rådmann og stortingsrepresentant.

Han var sønn av prost Esten Steen og Martha Lovise Irgens. Hans morfar var biskop Ole Irgens. Han tok norsk juridisk eksamen i 1822, og arbeidet så som fullmektig, først i generalprokurørembetet og fra 1826 i Justisdepartementet. I 1830 ble han sorenskriver i Lofoten og Vesterålen. Her kjøpte han gården Råvold som siden ble sorenskrivergård der. Han ble rådmann i Bergen i 1843, og var så tollkasserer der fra 1852 til 1868.

Steen var valgt som  representant fra Nordlandenes amt til Stortinget i perioden 1836–1838 og perioden 1839–1841. Han var sekretær i Stortinget i begge periodene, og medlem av justiskomiteen første periode og kirkekomiteen andre periode. Steen var i andre perioder vararepresentant både fra Nordland og Bergen men møtte ikke.

John Svaboe Steen giftet seg 10. oktober 1826 med Christine Fleischer, datter av sokneprest Isach Wilhelm Castberg Fleischer og Christine Calmeyer. Han var far til statsminister Johannes Steen.

## Referanser




## Eksterne lenker
*
Campus NooA

**Campus NooA** (Nordic open online Academy) er en offentlig godkjent norsk nettskole og et internasjonalt senter for nettkurs og nettstudier. Skolen har opprettet en skandinavisk studentkommisjon, etablert et internasjonalt kvalitetsråd og et rådgivende organ med internasjonale eksperter og engasjert samarbeidspartnere i flere land. Skolen samarbeider med utdanningsinstitusjoner, organisasjoner og lærere om å utvikle mange kurs på flere språk. Campus NooA er bygget opp rundt den flerspråklige læringsplattformen Moodle.

Campus NooA ble startet i 2012 av professor i nettbasert utdanning Morten Flate Paulsen som har vært sentral i oppbyggingen av NKI Nettstudier og president i the European Distance and E-learning Network (EDEN).

Campus NooA baserer sin nettpedagogikk på teorien om kooperativ frihet og transparens i nettbasert utdanning som er beskrevet i boken «Kooperativ frihet som ledestjerne i nettbasert utdanning». Det betyr at skolen legger til rette for både samarbeid og individuell fleksibilitet. Sentrale nettpedagogiske virkemidler er sosiale medier, nettbaserte læringsressurser, tankedelingsoppgaver, bloggoppgaver, individuelle oppgaver med tilbakemelding fra lærer, personlige presentasjoner og nettbaserte diskusjonsfora.

## Eksterne lenker
* 
*
Jean Bosco Kazura

**Jean Bosco Kazura** (født 1963) er en rwandisk generalmajor. Han var fra 2013 til 2014 sjef for FN-styrken MINUSMA i Mali. Tidligere var han president i Rwandas fotballforbund. 

Kazura har bachelorgrad i engelsk og samfunnsvitenskap og diplom i rettsvitenskap. Han har studert ved stabsskolen i Lusaka i Zambia og ved krigsskolen i Abuja i Nigeria.

Kazura har hatt en rekke lederstillinger i Rwandas militære styrker og har tjenestegjort i internasjonale operasjoner. Han har tidligere vært nestkommanderende for Den afrikanske unions styrker i Sudan. Fra 2009 til 2010 var han militær- og sikkerhetsrådgiver for Rwandas president Paul Kagame. I juni 2013 ble han oppnevnt av FNs generalsekretær som sjef for MINUSMA, FNs fredsbevarende styrke i Mali. Perioden som styrkesjef utløp i desember 2014.

Fra 2006 til 2010 var Kazura president i Rwandas fotballforbund FERWAFA.

## Referanser
Arbeidermuseet (Oslo)

**Arbeidermuseet** er en avdeling av Oslo Museum som ligger på Sagene. Museet åpnet i juni 2013 og viser industri- og arbeiderhistorie fra områdene langs Akerselva, som var svært viktig i utviklingen av norsk industri fra 1840-årene. 

Museet ligger i Apotekergården, Sagveien 28 på Sagene, ut mot den brosteinslagte plassen med Beierbrua, Vøien Bomuldsspinderi (Graahs spinneri) og Hjula Væverier, på hver sin side. Huset, som ble bygget i 1869/70 for apoteker Nicolai Lindgaard, er to og en halv etasje, i pusset tegl med midtgesims med medaljonger. Det var en brann i huset i 1943, og det har tidligere vært cafédrift her. Huset er i privat eie. Oslo Museum ønsker at museet skal bli et naturlig samlingspunkt for elvevandringer, med faste og skiftende utstillinger om livet langs Akerselva og byens arbeiderkultur.

Museet ble åpnet 17. juni 2013 av blant andre arbeidsminister Anniken Huitfeldt. Norsk Teknisk Museum, Bydel Sagene og Arbeiderbevegelsens arkiv og bibliotek har vært samarbeidspartnere ved etableringen. Kulturdepartementet finansierer driften ved åpningen.

Arbeidermuseet gir også omvisninger i Oslo Museums museumsleilighet i Sagveien 8, en treetasjers tømmerbygning med grunnflate 18 x 8 meter fra 1848 som Oslo Byes Vel eier. Gården ble bygget som arbeiderboliger for Graahs spinneri og kalles *Brænna*. Her er en 21 kvadratmeter leilighet innredet slik den kan ha vært rundt 1920.

 
File:Arbeidermuseet Oslo entrance.JPG|Inngangen til museet.
File:Sagveien 8 courtyard.JPG|Sagveien 8, gårdsrom til bygningen som er eiet av Selskabet for Oslo Byes Vel. Oslo Museum har museumsleilighet her.
File:Sagveien 8 Sagene.JPG|Sagveien 8 sett fra gaten.


## Referanser


## Litteratur
* *Sagene bevaringsområde*. Foreningen til norske fortidsminners bevaring og Selskabet for Oslo Byes Vel, 1978.
* Artiklene Fabrikkjenter og industriherrer og Arbeidermuseet. Oslo Museums nettsted (besøkt 30. juni 2013)

## Eksterne lenker
* 
* ''Slik livet var langs elva''. Klassekampen, 17. juni 2013 (besøkt 30. juni 2013)
* ''Besøk det nye Arbeidermuseet''. Bydel Sagenes nettsted, 20. juni 2013 (besøkt 30. juni 2013)
*
Litteraturåret 1914

## Hendelser
* B. Wahlströms bokförlag begynner å gi ut barne- og ungdomsbøker.

## Nye bøker
* *[[Blomsterfesten i täppan]]* av Elsa Beskow 
* *[[Dublinere]]* (*Dubliners*) av James Joyce
* *[[Dunungen]]* av Selma Lagerlöf 
* *[[En piga bland pigor (bok)|En piga bland pigor]]* av Ester Blenda Nordström (reportasjebok)
* *[[Fosterlandsförsvar eller internationell solidaritet?]]* av   Aleksandra Kollontaj
* *[[Kejsarn av Portugallien]]* av Selma Lagerlöf 
* Kolarhistorier av Dan Andersson .
* *[[Kring en kvinna. Berättelse]]* av Gustaf Hellström
* *[[Kung Karl den unge hjälte (roman)|Kung Karl den unge hjälte]]* av K G Ossiannilsson
* *[[Mannen och körsbären]]* av Elin Wägner
* *[[Männen som gjorde det]]* av Ernst Didring
* *[[Mitt navn er Knoph]]* av Olaf Bull
* *[[Nordiskt och klassiskt]]* av Vilhelm Ekelund
* *[[Sinnattugaq]]* («Drømmen») av  Mathias Storch 
* *[[Skolens sangbok]]*
* *[[Tidens kvinnor]]* av Ola Hansson
* *[[Till de socialistiska kvinnorna i alla länder]]* - Aleksandra Kollontaj
* *[[Två släkter]]* ( Del I Komedier i Bergslagen) av Hjalmar Bergman
* *[[Vid Eli vågor]]* av *[[Gustav Hedenvind-Eriksson]]*
* *[[Våren|Vaaren]]* av Sigrid Undset 

## Priser og utmerkelser
* Nobelprisen - Ble ikke utdelt 

## Fødsler

## Dødsfall

## Referanser


## Eksterne lenker
*
Adolph Christian Wetlesen

**Adolph Christian Wetlesen** (født 13. april 1813 i Bergen, død 27. september 1898 på Kvitnes ved Kristiansund) var en norsk handelsmann, gårdbruker, fyrvokter og stortingsrepresentant.

Han var sønn av general og stortingsmann Hans Jørgen Wetlesen og bror til Jacob Henning Vetlesen. Han arbeidet som kontorist i Bergen fra 1831 til 1841, og ble handelsmann og gårdbruker på Strømmen ved Mo i Rana i 1845. Wetlesen fikk opprettet Nordland amts landbruksskole. Han var i flere år herredsordfører og i 14 år forlikskommisjonær. I 1855 ble han oppnevnt til en kongelig kommisjon om Lofotfisket. Fra 1867 arbeidet Wetlesen som fyrvokter, først ved Reine fyr, fra 1871 Hekkingen fyr og fra 1880 Kvitnes ved Kristiansund.

Ifølge Tallak Lindstøl «fik [Wetlesen] oprettet Nordland amts landbruksskole». Skolen ble vedtatt opprettet i 1852, og ble lokalisert på Søvik i Alstahaug. Wetlesens navn blir ikke nevnt Knut Moes framstilling av landsbruksskolens historie fra 1974, som skolens første bestyrer nevnes handelsmann *Adolph Christian Wikborg*.

Wetlesen var valgt som  representant fra Nordlandenes amt til Stortinget i perioden 1854–1856 og 1857–1858. Han var medlem av tollkomiteen første periode og næringskomiteen andre.

Adolph Christian Wetlesen var gift med Jensine Dorthea Czernikoff Blix, datter av handelsmann Michael Blix i Alstahaug.

## Referanser




## Eksterne lenker
*
Boen Gård

**Boen Gård** er en storgård ved Dønnestadveien i Tveit i Kristiansand kommune. Gårdsanlegget var tidligere krongods og har fungert som lystgård og bolig. Både kong Christian II og dronning Sophie Amalie vært eiere.  Laksefisket i Tovdalselva samt sagbruk var i mange år hovedinntektskilden til eierne av gården.

Dagens hovedbygning ble oppført mellom 1808 og 1812 for kjøpmann Daniel Isaachsen. 

I 2020 ble Boen Gård tildelt Kulturminnefondets nasjonale plakett for godt bevaringsarbeid. Gjennom 10 år er det gjort et omfattende arbeid med å sette i stand de 11 historiske bygningene ved Tovdalselva.

## Referanser


## Kilder
* Axel Coldevin: *Norske storgårder. 2*, om Boen Gård, side 279-289 digital utgave

## Eksterne lenker
* 
* 
* Katalog til arkiv etter Boen gård hos Statsarkivet i Kristiansand 
* Gårdens nettsted
* Boen Gård på Facebook
Szekeres

__NOTOC__
**Szekeres** (Szekeresová), **Szekereš** (Szekerešová), **Sekereš** (Sekerešová) kan vise til:
* Adrián Szekeres (født 1989 i Budapest)
* Béla Szekeres 
* Csaba Szekeres (født 1977 i Budapest), ungarsk syklist 
* Dorina Szekeres (født 1992 i Zalaegerszeg), ungarsk svømmer 
* Esther Szekeres, født Klein (født 1910 i Budapest, død 2005 i Adelaide), en jødisk matematiker
* Ferenc Szekeres (født 1947 i Abony), ungarsk løper 
* George Szekeres (født 1911 i Budapest, død 2005 i Adelaide), en jødisk matematiker
* Imre Szekeres (født 1950 i Szolnok), ungarsk politiker (MSZP) 
* Jozef Szekeres (født 1970 i Blacktown) 
* Klára Szekeres 
* László Szekeres 
* Pál Szekeres 
* Tamás Szekeres 
* Tom Szekeres 
* Zsolt Szekeres 
## Sekereš
* Stevan Sekereš 
## Sekeráš
* Ľubomír Sekeráš (født 1968 i Trenčín), slovakisk ishockey forsvarer, tidligere mangeårige representant
Eugen Pettersen

**Eugen Amandus Pettersen** (1894–1964) var en norsk industriarbeider, fagforeningsmann og Arbeiderparti-politiker fra Oslo. Han var stortingsrepresentant 1937–39 og 1945–48, som fast møtende vara for statsrådene Madsen og Torp.
Han var medlem av NKP 1925–27.

## Liv og virke
Eugen Pettersen var til sjøs i årene 1909 til 1914, før han begynte ved Nylands mekaniske verksted. Her arbeidet han som jerndreier fram til 1960. 

Han ble i 1917 medlem av jerndreiernes forening, og i 1927 formann for foreningen. Fra 1922 var han med i representantskapet for Oslo og omegne faglige samorganisasjon, der han i 1927 ble sekretær. I 1929 ble han også varaformann i Norsk Jern- og Metallarbeiderforbunds stedlige styre. I 1924 satt han som medlem av aksjonsutvalget under Jernstreiken i Oslo.

Han var medlem av Norges Kommunistiske Parti 1925–1927, og hadde verv som nestformann og sekretær i Oslolaget. Fra 1925 til 1927 satt han i partiets sentralstyre og pol.-byrå. Våren 1926 deltok han i Kominterns eksekutivkomites 6. plenumsmøte. I 1927 satt han også som styremedlem i Arbeiderklassens samlingsparti. I mars 1927 brøt han med NKP, og sluttet seg til AP. Han ble snart medlem av Oslo APs representantskap. I 1929 ble han varamedlem i partiets sentralstyre, og i 1933 fast medlem. I denne perioden var han også medlem av Jern- og Metallarbeiderforbundets hovedstyre, fra 1929 til 1937.

Pettersen var vararepresentant (nr 2 og 3) til Stortinget i periodene 1928–1930, 1934–1936, 1937–1945 og 1945–1949. Han møtte på Stortinget fra 1937 til 1939, da representanten Alfred Martin Madsen var statsråd og for Oscar Torp fra 1945 til 1948. Pettersen var også varamedlem i Oslo formannskap i 1934–1937, 1937–1945, 1945–1947 og 1947–1951.

## Referanser


## Eksterne lenker
*
Stortingets landbrukskomité

**Landbrukskomiteen** var en fagkomité på Stortinget. Den behandlet saker relaterte til landbruket, og ble avviklet i 1993, da saksområdet ble overført til den nye Næringskomiteen. Landbrukskomiteen var brukt som eksempel i tesen om «den segmenterte staten» i maktutredningen, og det har derfor vært hevdet at næringssegmenteringen har blitt svekket ved avviklingen av komiteen.

## Referanser
Vorja

**Vorja** kan vise til:

*Vorja (Ugra) – elv i Smolensk og Moskva oblast i Russland
*Vorja (Kljazma) – elv i Moskva oblast i Russland
Alfred Vågnes

**Alfred Leonard Kristian Vågnes** (1880–1970) var en fisker og NKP-politiker fra Nordkapp. Han var ordfører i kommunen 1932–34 og representerte Finnmark på Stortinget i én periode 1945–49.

Vågnes var fisker, et yrke han praktiserte fra rundt 1894 til 1936, da han blei sekretær i Finnmark fiskarlag. Han var også sekretær og seinere formann i Norges Fiskarlag.

Han var først medlem av Arbeiderpartiet, der han satt i landsstyret 1920–23 og representerte partiet på Kominterns tredje kongress i 1921. Han brøyt med Ap i 1923 og gikk inn i det nystifta kommunistpartiet. Han var styremedlem i Finnmark NKP fra 1924 og fylkesformann fra 1926.

Han var medlem av Kjelvik/Nordkapp kommunestyre 1917–1940. Han var kommunens ordfører fra 1932 til 1934 og varaordfører i flere perioder. 

Vågnes var vararepresentant på Stortinget 1922–24. Han blei så valgt inn på tinget i det første etterkrigsvalget, da NKP fikk 11 mandater. Han var medlem av sjøfarts- og fiskerikomiteen. 

## Referanser


## Eksterne lenker
*
Toralv Markussen

**Toralv Kollin Markussen** (1895–1973) var en norsk jernbanearbeider og NKP–politiker fra Narvik. Han var stortingsrepresentant for valgkretsen kjøpstedene i Nordland, Troms og Finnmark i én periode 1945–49.

Markussen var ansatt ved Ofotbanen 1913–15 og deretter 1915–18 som stasjonsbetjent i Trondheim. Han tok teknisk dagskole i Oslo 1918–19 og kom så tilbake til Ofotbanen. Han var medlem av Narvik bystyre i nærmere 30 år, fra 1931. Markussen blei valgt inn på Stortinget i det første etterkrigsvalget, da NKP fikk 11 mandater.  

Han var medlem av sentralkomiteen i NKP fra 1936. Han var også engsjert i amatørteater og var styremedlem i Hålogaland Teater, og hadde verv i fagforeningen og samorganisasjonen.

## Referanser


## Eksterne lenker
*
Tore Hansen

**Tore Hansen** kan vise til:

* Tore Hansen (professor) (1942–2026), norsk professor i statsvitenskap
* Thore Hansen (født 1942), forfatter, tegneserietegner og illustratør 
* Tore Hansen (billedkunstner) (født 1949), billedkunstner
* Tore Hansen (sanger) (1949&ndash;2013), musiker og sanger, kjent som vokalist i gruppen Unit Five
* Tore Opdal Hansen (født 1956), politiker
* Tore Hansen (fotballdommer) (født 1978), fotballdommer
Karl Hammerstedt

**Karl Eugen Hammerstedt** (1903–1960) var en mekaniker, fagforeningsmann og NKP-politiker fra Porsgrunn. Han var stortingsrepresentant for valgkretsen Kjøpstedene i Telemark og Aust-Agder fylker i én periode 1945–49.

Hammerstedt utdanna seg ved treårig teknisk aftenskole. Han var lærling på sykkelfabrikk og på bilverksted og var seinere ansatt i flere bilfirma. Årene 1928–1949 var han ansatt som mekaniker, seinere som rørlegger ved Norsk Hydro på Herøya og ved Eidanger salpeterfabrikk. Han var sekretær i Herøya Arbeiderforening i flere perioder og formann i 1945. Han var medlem av representantskapet i Norsk Kjemisk Industriarbeiderforbund i 1945 og av representantskapet i LO fra 1945 til 1949.

Hammerstedt var medlem av Porsgrunn bystyre 1935–40, og igjen i det midlertidige bystyret etter freden i 1945. Han blei valgt inn på Stortinget i det første etterkrigsvalget, da NKP fikk 11 mandater. Her var han medlem av protokollkomiteen. 

Fra 1950 til 1960 arbeidde han som forbundssekretær i Landsforeningen for Hjerte- og Lungesyke, ei forening han hadde vært formann for fra 1947 til 1949. Han døde på Vardåsen tuberkulosesanatorium.
## Referanser


## Eksterne lenker
*
Jens Jenssen

**Jens Martin Arctander Jenssen** (1885–1968), ofte bare nevnt som **Jens Jenssen**, var en norsk lektor, rektor og NKP-politiker fra Fredrikstad og Sarpsborg. Han var stortingsrepresentant for valgkretsen kjøpstedene i Østfold og Akershus i én periode 1945–49.

Jenssen tok artium i 1904 og blei cand.philol. i 1911. Han var adjunkt i Vadsø 1912–15 og lektor i Fredrikstad 1915–31. Fra 1931 til 1955 var han rektor ved Sarpsborg kommunale høyere almenskole.

Han var medlem av Fredrikstad bystyre og formannskap 1920–25 og av bystyret i Sarpsborg fra 1946. Han blei valgt inn på Stortinget i det første etterkrigsvalget, da NKP fikk 11 mandater. Han var medlem av Lagtinget og formann i universitets- og fagskolekomiteen. 

Han hadde i perioder sentrale verv i Norsk Lektorlag og i Foreningen Norden, og han var medlem av Kringkastingsrådet fra 1947 til 1951.
## Referanser


## Eksterne lenker
*